Након седмомесечног затишја познатог као лажни рат (16. октобра 1939. до 9. маја 1940), Немци су 10. маја 1940 упали у Холандију, Белгију и Луксембург. Пошто је сазнала за то, француска Врховна команда је 10. маја у 6 часова и 35 минута наредила да се приступи извршењу плана Дил-Бреда, тј. да француска 1. група армија са Британским експедиционим корпусом (главнина најбоље опремљених савезничких јединица) крене у сусрет немачким снагама и задржи их на белгијским утврђеним положајима источно од Брисела, док је на француско-белгијској граници код Седана као обезбеђење остао део француске 9. армије и лево крило 2. армије.